**Έντυπο Ενημέρωσης σχετικά με την Επεξεργασία Δεδομένων Προσωπικού Χαρακτήρα**

To Κέντρο Δια Βίου Μάθησης με την επωνυμία Κέντρο Ανάπτυξης Ελληνικού Εμπορίου και Επιχειρηματικότητας (ΚΑΕΛΕ), με έδρα στην Αθήνα (Μητροπόλεως 42, Τ.Κ. 10563, Αθήνα, με ΑΦΜ: 090056380, ΔΟΥ: ΚΕΦΟΔΕ, στο πλαίσιο συμμόρφωσής του με τις διατάξεις του Γενικού Κανονισμού Προστασίας των Δεδομένων (ΕΕ) 2016/679 (εφεξής «ΓΚΠΔ») και της Οδηγίας 2016/680/ΕΕ, όπως αυτή ενσωματώθηκε στην ελληνική νομοθεσία με τον Νόμο υπ’ αριθμ. 4624 (ΦΕΚ 137/Τεύχος Α/29-8-2019), παρέχει με το παρόν έντυπο ενημέρωση σχετικά με την επεξεργασία των δεδομένων προσωπικού χαρακτήρα και τα δικαιώματα των καταρτιζομένων της, ως υποκειμένων της επεξεργασίας στο πλαίσιο των προγραμμάτων «ΕΠΙΜΟΡΦΩΣΗ ΕΡΓΟΔΟΤΩΝ ΣΕ ΘΕΜΑΤΑ ΑΣΚΗΣΗΣ ΚΑΘΗΚΟΝΤΩΝ ΤΕΧΝΙΚΟΥ ΑΣΦΑΛΕΙΑΣ ΣΤΙΣ ΕΠΙΧΕΙΡΗΣΕΙΣ Β΄ΚΑΙ Γ΄ΚΑΤΗΓΟΡΙΑΣ» που υλοποιεί.

Το ΚΑΕΛΕ φέρει την ιδιότητα **του Υπευθύνου Επεξεργασίας.**

### Είδος δεδομένων που επεξεργάζεται το ΚΑΕΛΕ:

Στο πλαίσιο των προγραμμάτων αυτών και για την έναρξη και τη διατήρηση της συμβατικής σχέσης του με εσάς, το ΚΑΕΛΕ, συμμορφούμενο με το ισχύον νομοθετικό και κανονιστικό πλαίσιο, **επεξεργάζεται απλά δεδομένα προσωπικού χαρακτήρα** όπως στοιχεία ταυτότητας, ονοματεπώνυμο κλπ **και όχι ευαίσθητα (ειδικών κατηγοριών) δεδομένα**. Τα δεδομένα αυτά είναι απαραίτητα για τη συμπλήρωση εγγράφων που αφορούν στην έναρξη, υλοποίηση και λήξη των ως άνω προγραμμάτων που υλοποιεί το ΚΑΕΛΕ.

Τα δεδομένα που επεξεργάζεται το ΚΑΕΛΕ είναι τα εξής:

Επώνυμο, Όνομα, Όνομα Πατρός, Διεύθυνση, Σταθερό και Κινητό τηλέφωνο επικοινωνίας, fax, Email, Στοιχεία ταυτότητας (ΑΔΤ), Επωνυμία Επιχείρησης, Δραστηριότητα επιχείρησης, Αριθμό Εργαζομένων, ΑΦΜ Επιχείρησης, ΚΑΔ

**Νομιμότητα – Σκοποί Επεξεργασίας:**

Το ΚΑΕΛΕ επεξεργάζεται δεδομένα προσωπικού χαρακτήρα όπως αυτά αναφέρονται παραπάνω, για την ορθή και σύννομη εκτέλεση της σύμβασης και στο βαθμό που αυτά είναι απαραίτητα για το σκοπό αυτό και για την συμμόρφωση με έννομη υποχρέωση του ΚΑΕΛΕ (ενδεικτικά φορολογική νομοθεσία, ασφαλιστική νομοθεσία, κλπ)

**Είδος δεδομένων που τίθενται σε επεξεργασία μέσω της πλατφόρμας τηλεκατάρτισης (**στην περίπτωση που χρησιμοποιηθεί πλατφόρμα τηλεκατάρτισης για την υλοποίηση των προγραμμάτων**)**

Τα στοιχεία που επεξεργάζονται μέσω της πλατφόρμας τηλεκατάρτισης είναι τα παρακάτω:

Όνομα, Επώνυμο, E-mail, Όνομα χρήστη, Κωδικός Πρόσβασης

Ο καταρτιζόμενος χρησιμοποιεί τα παραπάνω στοιχεία για την εγγραφή του, την χρήση και την παρακολούθηση των ενεργειών του στην πλατφόρμα.

Όλες οι διαδικασίες ένταξης του ωφελούμενου στην πλατφόρμα τηλεκατάρτισης ελέγχονται και είναι σύμφωνες με τα παρακάτω ISO που αφορούν στην προστασία των προσωπικών δεδομένων των ωφελούμενων ISO/IEC 27001:2013, ISO/IEC 27701:2019

Συγκεκριμένα σύμφωνα με τα παραπάνω πρότυπα η πλατφόρμα παρέχει

• Βελτίωση της Ασφάλειας Πληροφοριών.

• Προστασία των Δεδομένων.

• Συμμόρφωση με Νομικές Απαιτήσεις GDPR.

• Ενίσχυση Εμπιστοσύνης προς τους ωφελούμενους για την προστασία των πληροφοριών τους.

• Συνεχή βελτίωση Διαδικασιών προστασίας των πληροφοριών.

• Μείωση κινδύνων παραβίασης.

**Επεξεργασία Δεδομένων:**

Η επεξεργασία των προσωπικών σας δεδομένων συνίσταται στη συλλογή, καταχώριση, οργάνωση, διάρθρωση, αποθήκευση, μεταβολή, ανάκτηση, αναζήτηση πληροφοριών, χρήση, διαβίβαση, περιορισμό ή διαγραφή των δεδομένων προσωπικού χαρακτήρα, που έχουν περιέλθει ή θα περιέλθουν σε γνώση του ΚΑΕΛΕ, στο πλαίσιο των συμβατικών του σχέσεων με τους καταρτιζόμενους και στο πλαίσιο πληροφόρησης που το ΚΑΕΛΕ λαμβάνει από τρίτα, φυσικά ή νομικά, πρόσωπα ή φορείς του δημοσίου τομέα, κατά την άσκηση των νομίμων δικαιωμάτων των ίδιων ή του ΚΑΕΛΕ.

Πρόσβαση στα προσωπικά σας δεδομένα έχει μόνο το εξουσιοδοτημένο προσωπικό του ΚΑΕΛΕ και μόνο για τους σκοπούς επεξεργασίας που αφορούν στο έργο, υπό τον όρο τήρησης των υποχρεώσεων εμπιστευτικότητας και των λοιπών υποχρεώσεων που επιτάσσει η σχετική νομοθεσία.

Στην περίπτωση που θεωρείτε ότι η επεξεργασία των δεδομένων σας παραβαίνει τον ευρωπαικό κανονισμό 679/2016 ή άλλο νόμο που ισχύει σχετικά με την προστασία δεδομένων προσωπικού χαρακτήρα, έχετε το δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (Λεωφ. Κηφισίας 1-3, 11523, Αθήνα, τηλ. 2106475600, [www.dpa.gr](http://www.dpa.gr) )

**Διεθνείς διαβιβάσεις:**

Το ΚΑΕΛΕ δεν διαβιβάζει τα προσωπικά σας δεδομένα σε Τρίτη χώρα ή σε διεθνή οργανισμό.

**Φύλαξη και χρόνος διακράτησης:**

Τα δεδομένα προσωπικού χαρακτήρα καταρτιζομένων του ΚΑΕΛΕ υπόκεινται σε επεξεργασία, τηρούνται και φυλάσσονται από το ΚΑΕΛΕ σε ασφαλές περιβάλλον, αποκλειστικά και μόνο για τους σκοπούς για τους οποίους προορίζονται και μόνο για όσο χρονικό διάστημα απαιτείται για την επίτευξη των εν λόγω σκοπών, με την επιφύλαξη των ειδικότερων προβλεπόμενων από την ισχύουσα νομοθεσία. Σε κάθε περίπτωση, τα προσωπικά δεδομένα των καταρτιζομένων τηρούνται για το χρονικό διάστημα που ορίζεται στο έργο, όπως αυτό έχει οριστεί από τον Υπεύθυνο Επεξεργασίας.

**Δικαιώματα του υποκειμένου των δεδομένων:**

Ως υποκείμενα της επεξεργασίας δεδομένων προσωπικού χαρακτήρα, έχετε τα ακόλουθα δικαιώματα:

α) Δικαίωμα ενημέρωσης και πρόσβασης στα δεδομένα προσωπικού χαρακτήρα που σας αφορούν και λήψης πληροφοριών για αυτά, καθώς και για την προέλευση τους, τους σκοπούς επεξεργασίας τους, τους αποδέκτες ή τις κατηγορίες αποδεκτών τους και το χρονικό διάστημα αποθήκευσής τους.

β) Δικαίωμα διόρθωσης ανακριβών δεδομένων και συμπλήρωσης ελλιπών δεδομένων που τηρούνται.

γ) Δικαίωμα διαγραφής των δεδομένων, με την επιφύλαξη, ωστόσο, ότι λόγω υποχρεώσεων και νομίμων δικαιωμάτων θα διακρατηθούν για ελάχιστο συγκεκριμένο χρονικό διάστημα, δυνάμει του εκάστοτε ισχύοντος νομοθετικού και κανονιστικού πλαισίου.

δ) Δικαίωμα περιορισμού της επεξεργασίας των δεδομένων, εφόσον, είτε αμφισβητείται η ακρίβεια τους, είτε η επεξεργασία τους είναι παράνομη, είτε δε συντρέχει πλέον ο σκοπός της επεξεργασίας και υπό την προϋπόθεση ότι δεν υφίσταται νόμιμος λόγος για τη διακράτησή τους.

ε) Δικαίωμα φορητότητας των δεδομένων σε άλλον υπεύθυνο επεξεργασίας, υπό την προϋπόθεση ότι η επεξεργασία βασίζεται σε συγκατάθεση του πελάτη και διενεργείται με αυτοματοποιημένα μέσα. Η ικανοποίηση του εν λόγω δικαιώματος τελεί υπό την επιφύλαξη νομίμων δικαιωμάτων και υποχρεώσεων για διακράτηση των δεδομένων και εκπλήρωση καθήκοντός του υπευθύνου επεξεργασίας προς το δημόσιο συμφέρον.

στ) Δικαίωμα εναντίωσης στην επεξεργασία των δεδομένων που τους αφορούν για λόγους που σχετίζονται με την ιδιαίτερη κατάσταση τους, στις περιπτώσεις όπου τα δεδομένα υφίστανται επεξεργασία για την εκπλήρωση καθήκοντος που εκτελείται προς το δημόσιο συμφέρον ή για τους σκοπούς των εννόμων συμφερόντων που επιδιώκει ο υπεύθυνος επεξεργασίας ή τρίτο μέρος.

**Ασφάλεια:**

Το ΚΑΕΛΕ έχει λάβει κατάλληλα τεχνικά και οργανωτικά μέτρα για τη διασφάλιση του απορρήτου και για τη νόμιμη τήρηση, την επεξεργασία, την προστασία και την ασφαλή φύλαξη των δεδομένων προσωπικού χαρακτήρα των καταρτιζομένων του από κάθε παράνομη ή αθέμιτη επεξεργασία, τυχαία ή αθέμιτη καταστροφή, απώλεια, αλλοίωση, απαγορευμένη διάδοση ή πρόσβαση, κατά τα ειδικότερα προβλεπόμενα στην ισχύουσα νομοθεσία.

**Πολιτική Προστασίας Δεδομένων:**

Το ΚΑΕΛΕ έχει υιοθετήσει και εφαρμόζει Πολιτική Προστασίας των Δεδομένων Προσωπικού Χαρακτήρα, η οποία είναι διαθέσιμη, όπως εκάστοτε ισχύει, στην ιστοσελίδα της [www.kaele.gr](http://www.kaele.gr). Η πολιτική προστασίας είναι αναρτημένη σε εμφανές σημείο σε όλες τις δομές που τηρεί το ΚΑΕΛΕ στην Ελλάδα.

Η ανωτέρω Πολιτική υπόκειται σε μονομερή τροποποίηση από το ΚΑΕΛΕ, κατά την απόλυτη διακριτική του ευχέρεια, η επικαιροποιημένη δε έκδοσή της αναρτάται αμέσως στην παραπάνω ιστοσελίδα.

**Ικανοποίηση αιτημάτων σχετικά με προσωπικά δεδομένα:**

Τα αιτήματα σας σχετικά με τα προσωπικά σας δεδομένα και την άσκηση των δικαιωμάτων σας υποβάλλονται στο ΚΑΕΛΕ, στην ηλεκτρονική διεύθυνση [dp@kaele.gr](mailto:dp@kaele.gr) , ή εγγράφως στα γραφεία του ΚΑΕΛΕ (Μητροπόλεως 42, Τ.Κ. 10563, Αθήνα) ή στα κατά τόπους Παραρτήματα και Γραφεία του.

Λαμβάνω γνώση/ρητώς συναινώ……………………………………………….............

(ονοματεπώνυμο, υπογραφή)